
        R O M Â N I A							                       
JUDEŢUL HUNEDOARA  	        	 
  MUNICIPIUL   BRAD	 
       P R I M A R U L                                              	        
 Nr. 46/11506/21.03.2022       

R E F E R A T   D E   A P R O B A R E
privind darea în administrare Școlii Gimnaziale „Mircea Sântimbreanu” Brad a unor
 imobile, proprietatea publică a Municipiului Brad, județul Hunedoara



Potrivit prevederilor art. 112 alin. 1 și alin. 2 din Legea nr. 1/2011 a educației naționale, cu modificările și completările ulterioare, unităţile de învăţământ de stat pot deţine în administrare bunuri proprietate publică, iar terenurile şi clădirile școlilor gimnaziale, înfiinţate de stat, fac parte din domeniul public local şi sunt administrate de către consiliile locale. Celelalte componente ale bazei materiale sunt de drept proprietatea acestora şi sunt administrate de către consiliile de administraţie, conform legislaţiei în vigoare.
În urma intabulării în Cartea Funciară a bunurilor proprietate publică a Municipiului Brad, respectiv: teren în suprafață de 3.830 mp., Sala de sport școlară și Centrala termică, toate destinate uzului Școlii Gimnaziale „Mircea Sântimbreanu” Brad, este necesar a se încheia cu această unitate de învățământ un contract de dare în administrare a acestor bunuri.
	Astfel, am inițiat prezentul proiect de hotărâre prin care am propus darea în administrare Școlii Gimnaziale „Mircea Sântimbreanu” Brad a unor imobile, proprietatea publică a Municipiului Brad, județul Hunedoara.
Imobilele - construcții și teren,  propuse a fi transmise în administrare acestei unități de învățământ, sunt situate în intravilanul municipiului Brad, strada Libertății, nr. 23, județul Hunedoara și au următoarele date de identificare:
            – teren înscris în C.F. nr. 67473 Brad, număr cadastral 67473, în suprafață de 3.830 mp.;
            - Sală de sport școlară (P+1E), înscrisă în C.F. nr. 67473 Brad, număr cadastral 67473 – C1 cu o suprafață construită la sol de 1.046 mp., suprafață construită desfășurată de 1.270 mp.;
            - Centrală termică (P), înscrisă în C.F. nr. 67473 Brad, număr cadastral 67473 – C2 cu o suprafața construită la sol de 48 mp., suprafață desfășurată de 48 mp.. 
Valoarea de inventar a imobilelor - construcții, conform Procesului – verbal de recepție la terminarea lucrărilor  nr. 32449/28.07.2022, este de 7.841.909,36 lei.
Valoarea de inventar a imobilului – teren este de 140.828,717 lei.
Destinația bunului cu categoria de folosință „curți, construcții” este de sală de sport școlară cu centrala termică aferentă.
Am propus ca darea în administrare să se facă pe o perioadă de 10 ani. 
Precizez că beneficiarul dreptului de administrare va asigura întreținerea corespunzătoare a imobilului – construcție și teren și va suporta contravaloarea serviciilor de utilități publice, încheind cu furnizorii acestora contracte în nume propriu. Acesta va exercita posesia și folosința asupra bunurilor imobile preluate, în condițiile legii și se va înscrie în cartea funciară cu acest drept.
Predarea bunurilor imobile se va face în termen de 30 de zile de la data intrării în vigoare a hotărârii, în baza unui proces – verbal de predare – primire.
Am propus, de asemenea, împuternicirea Primarul Municipiului Brad să semneze contractul de administrare care se va încheia cu unitatea de învățământ.
În contextul celor de mai sus supun spre dezbatere plenului Consiliului Local al Municipiului Brad proiectul de hotărâre  în forma prezentată. 
Invoc în susţinerea propunerii mele prevederile art. 112 alin. 1 și alin. 2 din Legea nr. 1/2011 a educației naționale, cu modificările și completările ulterioare, ale art. 2 lit. e și art. 6 alin. 3 din O.G. nr. 71/2002 privind organizarea și funcționarea serviciilor publice de administrare a domeniului public și privat de interes local, cu modificările și completările ulterioare, ale art. 867 și următoarele din Codul Civil, precum și ale art.108 lit. a, art. 129 alin. 1, alin. 2 lit. c și lit. d, alin. 6  lit. b, alin. 7 lit. c și ale art. 298 - art. 301 din O.U.G. nr. 57/2019 privind Codul administrativ, cu modificările şi completările ulterioare.

